CELEX: 32009L0106
Language: sl
Date: 2009-08-14 00:00:00
Title: Direktiva Komisije 2009/106/ES z dne 14. avgusta 2009 o spremembi Direktive Sveta 2001/112/ES o sadnih sokovih in nekaterih podobnih proizvodih, namenjenih za prehrano ljudi

15.8.2009   
            
            
               SL
            
            
               Uradni list Evropske unije
            
            
               L 212/42
            
         
      DIREKTIVA KOMISIJE 2009/106/ES
   z dne 14. avgusta 2009
   o spremembi Direktive Sveta 2001/112/ES o sadnih sokovih in nekaterih podobnih proizvodih, namenjenih za prehrano ljudi
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2001/112/ES z dne 20. decembra 2001 o sadnih sokovih in nekaterih podobnih proizvodih, namenjenih za prehrano ljudi (1), in zlasti člena 7 Direktive,
   ob upoštevanju naslednjega:
   
               (1)
            
            
               Da bi povečali prosti pretok sadnih sokov in nekaterih podobnih izdelkov v Skupnosti, Direktiva 2001/112/ES določa posebne določbe glede proizvodnje, sestave in označevanja zadevnih proizvodov. Ta pravila je treba prilagoditi tehničnemu napredku in upoštevati razvoj ustreznih mednarodnih standardov, zlasti standard Kodeksa za sadne sokove in nektarje (Codex Stan 247-2005), ki sta ga sprejela Komisija za Codex Alimentarius na 28. zasedanju od 4. do 9. julija 2005 in Evropsko združenje za sadne sokove (AIJN) v kodeksu ravnanja.
            
         
               (2)
            
            
               Ta standard Kodeksa določa zlasti dejavnike kakovosti in zahtevke glede označevanja za sadne sokove in podobne proizvode. Tudi kodeks ravnanja AIJN vzpostavlja dejavnike kakovosti za sadne sokove iz koncentrata in se mednarodno uporablja kot referenčni standard za samoregulacijo v industriji sadnih sokov. Direktivo 2001/112/ES je treba čim bolj uskladiti s temi standardi.
            
         
               (3)
            
            
               Ta standard Kodeksa določa, da je proizvod, ki je narejen iz rekonstituiranega koncentriranega sadnega soka, označen kot „sadni sok iz koncentrata“. Te mednarodno priznane termine je treba uporabiti tudi v ustreznem zahtevku o označevanju na ravni Skupnosti. Da bi v vseh državah članicah zagotovili doslednost označevanja, je treba po potrebi popraviti jezikovne različice, da bodo usklajene z besedilom iz Kodeksa.
            
         
               (4)
            
            
               Standard Kodeksa in kodeks ravnanja AIJN določata tudi najmanjše vrednosti Brix za seznam sadnih sokov iz koncentratov; ker te vrednosti olajšujejo ocenitev zahtev glede najmanjše kakovosti, jih je treba upoštevati, če ustrezajo referenčnim vrednostim, uporabljenim v Skupnosti.
            
         
               (5)
            
            
               Direktivo 2001/112/ES je zato treba ustrezno spremeniti.
            
         
               (6)
            
            
               Ukrepi, predvideni s to direktivo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO DIREKTIVO:
   Člen 1
   Direktiva 2001/112/ES se spremeni:
   
               1.
            
            
               V členu 3(6) se besedilo „izdelan iz zgoščenega(-nih) soka(-ov)“ in „izdelan delno iz zgoščenega(-nih) soka(-ov)“ nadomesti z besedilom „iz koncentrata(-ov)“ oziroma „delno iz koncentrata(-ov)“.
            
         
               2.
            
            
               V točki (b) odstavka 1 dela I (Definicije) v Prilogi I se drugi pododstavek nadomesti:
               „Tako pridobljen proizvod mora imeti organoleptične in analitske lastnosti, ki so najmanj enakovredne lastnostim povprečne vrste soka, pridobljenega iz sadja iste vrste v skladu s točko (a). Najmanjše stopnje Brix za sadne sokove iz koncentrata so navedene v Prilogi V.“
            
         
               3.
            
            
               Doda se Priloga V, kakor je določena v Prilogi k tej direktivi.
            
         Člen 2
   Države članice sprejmejo zakone in druge predpise, potrebne za uskladitev s to direktivo, do 1. januarja 2011. Komisiji nemudoma sporočijo besedilo navedenih določb.
   Države članice se v sprejetih predpisih sklicujejo na to direktivo ali sklic nanjo navedejo ob njihovi uradni objavi.
   Način sklicevanja določijo države članice.
   Člen 3
   Ta direktiva začne veljati dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 14. avgusta 2009
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 10, 12.1.2002, str. 58.
   
      PRILOGA
      
         
            „PRILOGA V
            
                        Domače ime sadja
                     
                     
                        Botanično ime
                     
                     
                        Najmanjša stopnja vrednosti Brix za rekonstituirani sadni sok in rekonstituirano sadno kašo
                     
                  
                        jabolko (*)
                     
                     
                        
                           Malus domestica Borkh.
                     
                     
                        11,2
                     
                  
                        marelica (**)
                     
                     
                        
                           Prunus armeniaca L.
                     
                     
                        11,2
                     
                  
                        banana (**)
                     
                     
                        
                           Musa sp.
                     
                     
                        21,0
                     
                  
                        črni ribez (*)
                     
                     
                        
                           Ribes nigrum L.
                     
                     
                        11,6
                     
                  
                        grozdje (*)
                     
                     
                        
                           Vitis vinifera L. ali njegovi hibridi
                        
                           Vitis labrusca L. ali njegovi hibridi
                     
                     
                        15,9
                     
                  
                        grenivka (*)
                     
                     
                        
                           Citrus x paradise Macfad.
                     
                     
                        10,0
                     
                  
                        guava (**)
                     
                     
                        
                           Psidium guajava L.
                     
                     
                        9,5
                     
                  
                        limona (*)
                     
                     
                        
                           Citrus limon (L.) Burm. f.
                     
                     
                        8,0
                     
                  
                        mango (**)
                     
                     
                        
                           Mangifera indica L.
                     
                     
                        15,0
                     
                  
                        pomaranča (*)
                     
                     
                        
                           Citrus sinensis (L.) Osbeck
                     
                     
                        11,2
                     
                  
                        pasijonka (*)
                     
                     
                        
                           Passiflora edulis Sims
                     
                     
                        13,5
                     
                  
                        breskev (**)
                     
                     
                        
                           Prunus persica (L.) Batsch var. Persica
                        
                     
                     
                        10,0
                     
                  
                        hruška (**)
                     
                     
                        
                           Pyrus communis L.
                     
                     
                        11,9
                     
                  
                        ananas (*)
                     
                     
                        
                           Ananas comosus (L.) Merr.
                     
                     
                        12,8
                     
                  
                        malina (*)
                     
                     
                        
                           Rubus idaeus L.
                     
                     
                        7,0
                     
                  
                        višnja (*)
                     
                     
                        
                           Prunus cerasus L.
                     
                     
                        13,5
                     
                  
                        jagoda (*)
                     
                     
                        
                           Fragaria x ananassa Duch.
                     
                     
                        7,0
                     
                  
                        mandarina (*)
                     
                     
                        
                           Citrus reticulata Blanco
                        
                     
                     
                        11,2
                     
                  
                        Če je sok iz koncentrata izdelan iz sadja, ki ni naveden na zgornjem seznamu, je najmanjša stopnja Brix rekonstituiranega soka stopnja Brix soka, ki je bil izločen iz sadja za izdelavo koncentrata.
                        Za sadje, označeno z zvezdico (*), iz katerega se proizvaja sok, se najmanjša relativna gostota določi glede na vodo pri 20/20 °C.
                        Za sadje, označeno z dvema zvezdicama (**), iz katerega se proizvaja kaša, se določi samo najmanjša nepopravljena vrednost Brix (brez popravka kisline).
                        Za črni ribez, guavo, mango in pasijonko se najmanjše vrednosti stopnje Brix uporabijo samo za rekonstituirani sadni sok in rekonstituirano sadno kašo, proizvedeno v Skupnosti.“